13 Mwana ya mayele ke ndimaka ndola ya tata na yandi,+Kansi muntu yina ke vwezaka ke waka ve kana bo nganina* yandi.+2 Mambu yina muntu ke tubaka na munoko na yandi kele bonso madia ya mbote yina ke fulusa divumu na yandi,+Kansi nzala* ya bayekudi kele kaka ya kusala mubulu.3 Muntu yina ke kebaka munoko na yandi* ke taninaka luzingu* na yandi,+Kansi muntu yina ke kangulaka bikobo na yandi nene ta fwa.+4 Molo ke vandaka ti nzala ya ngolo ya bima, ata mpidina yandi* ke vandaka na kima ve,+Kansi muntu* yina ke salaka ngolo ta fuluka ti bima mingi.*+5 Muntu ya lunungu ke mengaka mambu ya luvunu,+Kansi bisalu ya bantu ya mbi ke nataka nsoni kibeni.6 Lunungu ke taninaka muntu yina nzila na yandi kele na mbi ve,+Kansi mambu ya mbi ke bwisaka nsumuki.7 Kele ti muntu yina ke kudisongaka nde yandi kele mvwama, kansi yandi kele na kima ve;+Kele ti muntu ya nkaka yina ke kudisongaka nde yandi kele nsukami, kansi yandi kele ti kimvwama mingi.8 Bimvwama kele nkudulu sambu na luzingu* ya muntu.+Kansi bansukami ke vandaka ve ata na kigonsa.*+9 Nsemo ya bantu ya lunungu ke semaka ngolo,*+Kansi mwinda ya bantu ya mbi ta fwa.+10 Lulendo ke nataka kaka kuswana,+Kansi mayele kele na bantu yina ke sosaka bandongisila.*+11 Kimvwama yina muntu me zwa nswalu* ta mana,+Kansi kimvwama ya muntu yina ke vukisa bima malembe-malembe* ta kuma mingi.12 Kivuvu yina ke lungana ve nswalu ke salaka nde ntima kubela,+Kansi kana nzala yina me lungana, yo kele nti ya luzingu.+13 Muntu yina ke vweza malongi* ta baka ndola,+Kansi muntu yina ke zitisa nsiku, bo ta futa yandi.+14 Malongi* ya muntu ya mayele kele nto ya luzingu+Sambu na kukatula muntu na mitambu ya lufwa.15 Mayele ya mbote ya kubakisa mambu ke salaka nde bo ndima muntu,Kansi nzila ya bayekudi kele mpasi.16 Muntu ya mayele ke salaka mambu ti nzayilu,+Kansi zoba ke basisaka buzoba na yandi.+17 Kinati-nsangu ya mbi ke nataka mavwanga,+Kansi muntu ya kwikama yina bo me tinda ke belulaka.+18 Muntu yina ke monaka ndola mpamba ta bwa na kinsukami mpi ta baka nsoni,Kansi muntu yina ke ndima nde bo sungika* yandi ta baka nkembo.+19 Kana nzala me lungana, yo ke vandaka kitoko sambu na muntu,*+Kansi bazoba ke mengaka kuyambula mambu ya mbi.+20 Muntu yina ke tambulaka ti bantu ya mayele ta kuma mayele,+Kansi muntu yina kele na bangwisana ti bazoba ta suka mbi.+21 Mpasi ke landaka bansumuki,+Kansi kimvwama ke futaka bantu ya lunungu.+22 Muntu ya mbote ke bikilaka bantekolo na yandi dikabu,Kansi bo ta bumba kimvwama ya nsumuki sambu na muntu ya lunungu.+23 Bilanga ya bansukami yina bo me bundula ke basisaka madia mingi,Kansi kukonda lunungu lenda fwa yo.*24 Muntu yina ke buya kusadila fimbu* na yandi ke mengaka mwana na yandi,+Kansi muntu yina ke zolaka yandi ke pesaka yandi ndola na kikesa yonso.*+25 Muntu ya lunungu ke diaka mpi ke lungisaka nzala na yandi,+Kansi divumu ya bantu ya mbi kele mpamba.+
kon_Latn